Gunnar Garfors

Gunnar Garfors (født 29. mai 1975 i Naustdal) er en norsk journalist, mediaekspert, forfatter og globetrotter. Han har arbeidet med kringkasting og nye medier siden 2001 og har holdt presentasjoner i over 20 land. 

Garfors har besøkt alle verdens land  18. juni 2012 satte han en Guinness-rekord sammen med britiske  da de som verdens første besøkte fem verdensdeler på et døgn. I september 2014 satte Garfors en ny verdensrekord da han sammen med vennene Øystein Djupvik og Tay-young Pak var innom 19 land på 24 timer.

Garfors arbeider som distribusjonsrådgiver i NRK i Oslo og leder den internasjonale radio- og TV-organisasjonen International DMB Advancement Group (IDAG). Han var også i et år nestsjef i EBUs ekspertgruppe for mobile tjenester i 2008 og 2009. Garfors var daglig leder for Norges mobil-TV AS fra 2008 til 2013. Selskapet var først i Europa til å lansere mobil-tv-sendinger via DMB i 2009.

Han ga ut sin første bok, 198. Mi reise til alle verdas land, på Samlaget i september 2014. I forbindelse med boklanseringa besøkte Garfors alle Norges fylker på ett døgn sammen med broren Øystein.. Garfors har videre fått artikler publisert i Afghanistan, Brasil, Tyskland, Storbritannia og USA. I tillegg skriver han en fast reisespalte i den japanske avisen Mainichi Weekly.

Biografi 
Garfors er eldst av sju barn. Han ble født i Hammerfest og vokste opp i Naustdal i Sunnfjord. Han har også bodd i Havøysund, Førde, Dublin Falmouth, København og Taipei. Han bor nå i Oslo.

Han spilte fotball for Førde IL i norsk 2. og 3. divisjon på 1990-tallet, og ble lagets toppscorer i to sesonger. Garfors spilte også for Falmouth Town A.F.C. i 1995–98 og trente med Plymouth Argyle i engelsk 2. divisjon sammen med Kai Kilnes i 1996.

Bibliografi 
198 : mi reise til alle verdas land (Samlaget, 2014)
Ete fysst : 18 forteljingar om Sunnfjord, sammen med Liv Grimsbø (Selja forl., 2014)
Ingenstad : på tur til verdas minst besøkte land (Skald, 2019)

Referanser

Eksterne lenker 
 

Norske forfattere
Norske journalister
Personer fra Naustdal kommune
Fødsler i 1975
Nynorskforfattere